|  |
| --- |
| grb  **REPUBLIKA HRVATSKA**  **KRAPINSKO-ZAGORSKA ŽUPANIJA**  **OPĆINA STUBIČKE TOPLICE**  **OPĆINSKO VIJEĆE** |

KLASA: 400-08/19-01/16

URBROJ: 2113/03-01-19-9

Stubičke Toplice, 27.11.2019.

Na temelju članka 9a. st. 4. Zakona o financiranju javnih potreba u kulturi (Nar. nov. br. 47/90, 27/93 i 38/09) i članka 25. st. 1. t. 3. Statuta Općine Stubičke Toplice (Službeni glasnik Krapinsko-zagorske županije br. 16/09, 9/13 i 15/18), Općinsko vijeće Općine Stubičke Toplice na svojoj 24. sjednici održanoj dana 27. studenog 2019. godine donijelo je

**ODLUKU O PROGRAMU JAVNIH POTREBA U KULTURI ZA 2020. GODINU**

**I.**

Općina Stubičke Toplice u Proračuna za 2020. godinu osigurava financijska sredstva za program javnih potreba u kulturi u iznosu od 331.050,00 kuna.

**II.**

Javne potrebe u kulturi za koje se osiguravaju sredstva iz Proračuna Općine jesu kulturne djelatnosti i poslovi te akcije i manifestacije u kulturi od interesa za Općinu Stubičke Toplice, a osobito:

* akcije i manifestacije u kulturi koje pridonose razvitku i promicanju kulturnog života Općine,
* financiranje materijalnih rashoda i rashoda za usluge poslovnog prostora čija je namjena Općinska knjižnica
* financiranje rashoda za redovnu knjižničnu djelatnost i nabavu knjiga za proračunskog korisnika Općinsku knjižnicu Stubičke Toplice

**III.**

Program javnih potreba u kulturi obuhvaća podupiranje rada i projekata udruga s područja Općine Stubičke Toplice, sukladno rezultatima natječaja, pokroviteljstvo kulturnih manifestacija te financiranje rashoda proračunskog korisnika Općinska knjižnica Stubičke Toplice.

Izvor sredstava za financiranje javnih potreba u kulturi je proračun Općine – opći prihodi i primci i tekuće pomoći iz proračuna Krapinsko-zagorske županije.

**IV.**

Za javne potrebe u kulturi osiguravaju se sredstva kao slijedi:

|  |  |  |  |
| --- | --- | --- | --- |
| Redni broj | Naziv aktivnosti | Pozicija u proračunu | Plan za 2020. godinu |
| 1. | Općinska knjižnica-materijalni rashodi i rashodi za usluge | A105105 | 8.300,00 |
| 2. | Projekti udruga građana | A105102 | 25.000,00 |
| 3. | Pokroviteljstvo manifestacija | A105103 | 100.000,00 |
| 4. | Izdavanje monografije „Viktor Šipek“ | A105104 | 40.000,00 |
| 5. | Proračunski korisnik Općinska knjižnica Stubičke Toplice | A105106 | 157.750,00 |
| **U K U P N O:** | | | **331.050,00** |

Predsjednik Općinskog vijeća

Općine Stubičke Toplice

Tomislav Mlinarić